stanford-oval/wikipedia huggingface dataset:
לילות כביריה
סקירה כללית

רעייתו של פליני, ג'ולייטה מסינה, מגלמת בסרט פרוצה תוססת אך תמימה בשם כביריה העובדת באוסטיה, נכון לאותה תקופה פרבר מוזנח בעיר רומא של אחרי מלחמת העולם השנייה. השם "כביריה" נשאל משמו של הסרט האילם "כביריה" מ-1914, בעוד שהדמות עצמה לקוחה מתוך אחת הסצנות מתוך סרט מוקדם יותר של פליני, "השייח הלבן". הסרט זכה בפרס אוסקר לסרט הזר הטוב ביותר, ופליני ומסינה זכו בפרסים על עבודתם בסרט בפסטיבל קאן.
הסרט עוסק בחיפושיה של כביריה אחרי אהבה שמסתיימים לעיתים קרובות בשברון לב. היא מנוצלת בידי כמעט כל הסובבים אותה, עד שהיא פוגשת בגבר שמבטיח לה עתיד מהוגן ומתאהבת בו לחלוטין. לאחר סדרה נוספת של אירועים משפילים, כביריה נותרת פגועה אך בהיותה חיובית מטבעה, רוחה אינה נשברת.
"לילות כביריה" נחשב לסמן של תקופת מעבר של פליני, שבתחילת דרכו היה מיוצריו של "רומא עיר פרזות", מן הזרם הנאו-ריאליסטי הקודר לעשיית סרטים "זוהרים" וחופשיים ויזואלית יותר כמו "לה דולצ'ה ויטה".
לחמנייה מתוקה

| --- | --- |

 
 מאכלים
 סוג:  מגדנאות, לחם מתוק 
 
לחמנייה מתוקה (באנגלית: Sweet roll) מתייחסת לכל אחד ממספר מאכלי ארוחת בוקר המתוקים, האפויים עם שמרים או עם מחמצת או לקינוחים.
מאפיינים

הלחמניות המתוקות למיניהם עשויות להכיל תבלינים, אגוזים, פירות מסוכרים וכו' ולעיתים קרובות מזוגגות או מצופות באייסינג. בהשוואה לבצק לחם רגיל, לבצק לחמניות מתוקות יש בדרך כלל רמות גבוהות יותר של סוכר, שומן, ביצים ושמרים. לעיתים קרובות הן עגולות והן קטנות מספיק כדי להוות מנה. הן נבדלות ממאפי מגדנאות, העשויים מבלילה דמוית משחה. מעוגות, שהן בדרך כלל ללא שמרים או מחמצת ומסופגניות, המטוגנות בשמן עמוק.
בצק לחמניות מתוק בקירור שמוכן לאפייה, זמין מסחרית בחנויות מכולת/מרכולים במדינות רבות.
לחמניות מתוקות הן לפעמים קרות ו/או מכילות מילוי מתוק. במסורות מסוימות משתמשים בסוגים אחרים של מילויים וקישוטים, כגון קינמון, מרציפן, או כאמור פירות מסוכרים.
גלריה

לחמניות קינמון שוודיות
drożdżówka פולנית
לקריאה נוספת

רשימת לחמים מתוקים
הערות שוליים

↑  "Sweet roll". Dictionary.reference.com. נבדק ב-2012-05-14.
↑  Ponte, Joseph G.; Payne, Joel D. (2000). Bakery Processes, Yeast-Raised Products. John Wiley & Sons, Inc. doi:10.1002/0471238961.2505011916151420.a01.pub2. ISBN 9780471238966.
↑  "bun". Oald8.oxfordlearnersdictionaries.com. נבדק ב-2012-05-14.
↑  "roll noun (BREAD)". Dictionary.cambridge.org. נבדק ב-2012-05-14.
↑  "Pastry". Reference.com. אורכב מ-המקור ב-2012-01-06. נבדק ב-2012-05-14.
↑  "Cake". Merriam-webster.com. נבדק ב-2012-05-14.
↑  "Doughnut". Dictionary.reference.com. נבדק ב-2012-05-14.
↑  Thomas E. Furia (2 בינואר 1973). CRC Handbook of Food Additives, Second Edition. CRC Press. pp. 656–. ISBN 978-0-8493-0542-9. {{cite book}}:  (עזרה)
↑  Wayne Gisslen (3 במרץ 2008). Professional Baking. John Wiley & Sons. pp. 112–. ISBN 978-0-471-78349-7. {{cite book}}:  (עזרה)
↑  Peter Reinhart (6 באפריל 2011). The Bread Baker's Apprentice: Mastering the Art of Extraordinary Bread. Potter/TenSpeed/Harmony. pp. 143–. ISBN 978-1-60774-129-9. {{cite book}}:  (עזרה)
↑  Edward Gee (9 בפברואר 2016). Bake: Beautiful baking recipes from around the world. Parragon Books Ltd. pp. 657–. ISBN 978-1-4723-8797-4. {{cite book}}:  (עזרה)
↑  Patricia Harris; David Lyon (3 ביולי 2012). Food Lovers' Guide to® Vermont & New Hampshire: The Best Restaurants, Markets & Local Culinary Offerings. Globe Pequot Press. pp. 35–. ISBN 978-0-7627-9440-9. {{cite book}}:  (עזרה)
לווייתן מקור ענק

| לווייתן מקור ענק |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: לווייתני מקור
סוג:: לווייתן מקור ענק
שם מדעי
 Berardius ‏דוורנוי, 1851

לווייתן מקור ענק (שם מדעי: Berardius) הוא סוג של לווייתני מקור בעל 2 סוגים גדולים ביותר ולמעשה הגדולים בכל המשפחה והשניים בגודל בתת-סדרת לווייתני שיניים.
לווייתנים אלה חיים בימים קוטביים והם בעלי גוף מוארך וזנב גדול המסייעים להם לנוע במהירות בים. לעיתים הם קופצים מהמים אך בדרך כלל הם שוחים במצולות וצדים דיונונים ודגים. בעבר צדו ציידי לווייתנים את המינים הללו אך כיום הציד ירד והמינים מוגנים, אך לא נפוצים כל כך.
בסוג ישנם 2 מינים שדומים מאוד זה לזה:
לווייתן מקור ענק ארנוקס (Berardius arnuxii) - החי בסביבות הקוטב הדרומי
לווייתן מקור ענק ביירד (Berardius bairdii) - החי בצפון האוקיינוס השקט.
ליפ דאב

ליפ דאב (באנגלית: Lip dub) הוא וידאו קליפ המשלב דיבוב שפתיים של המשתתפים לצלילי שיר מפורסם המושמע ברקע. הז'אנר זכה לפופולריות רבה בשנים 2009–2010, בעיקר בשל התפתחות הפלטפורמות לשיתוף סרטוני וידאו ביתיים כשבראשן YouTube. סרטוני הליפ דאב נחשבים לדוגמה לסרטונים ויראליים, שבמקרים מסוימים הגיעו תוך ימים ספורים לעשרות ואף מאות אלפי צפיות. ליפ דאב נראה בדרך כלל כסרטון ביתי שהוכן על ידי חובבנים בהשקעה מינימלית ובספונטניות. אולם למעשה, לצורך הכנת סרטון ליפ דאב איכותי נדרשת  השקעה רבה ודיוק בפרטים. הסרטון מצולם לרוב בשוט אחד, כאשר מצלמת הווידאו עוברת בין חדרים ומסדרונות שונים באתר הצילום ומתמקדת לסירוגין על השחקנים המדבבים בשפתיהם את השיר המושמע ברקע. על פי רוב כל שחקן מדבב מספר שניות מועטות את השיר עד שהמצלמה עוברת לשחקן הבא.
סרטון הליפ דאב לשיר "I Gotta Feeling" של הבלאק אייד פיז, אשר צולם בספטמבר 2009 על ידי תלמידי החוג לתקשורת באוניברסיטת קוויבק שבקנדה, היה אחד הסרטונים הראשונים בתחום שהגיעו לתפוצת ענק, זכה ליותר מ-10 מיליון צפיות, נחשב לאחד מהבולטים בז'אנר.
סרטון הליפ דאב לשיר "Marry you" של ברונו מארס, אשר צולם במאי 2012 בשידור חי, זכה ליותר מ-24 מיליון צפיות, נחשב אף הוא לאחד הבולטים בז'אנר.
קריטריונים

על אף שהז'אנר חובבני בעיקרו, ליפ דאבים מוצלחים ניכרים בדיבוב מדויק של השיר, בצילום יציב וכן בזויות צילום וליהוק מוקפד כך שזהות המדבב הבא טבעית אך מפתיעה את הצופה. לדוגמה המצלמה מתמקדת על המדבב הנוכחי, חולפת על פניו של אדם המשוחח במכשיר סלולרי כמו במקרה, אך לפתע המצלמה מתמקדת עליו והוא זה הממשיך את הדבוב. בנוסף יש יתרון לתיאום בין הדיבוב לתוכן השיר, בליפ דאב הקנדי למשל, המילה "לחיים" מלווה בהשקת כוסותיהם של המדבבים.
ליפ דאב בישראל

להלן טבלת הליפ דאבים הבולטים שהוסרטו בישראל עד כה על פי פופולריות (מעל עשרת אלפים צפיות, מסודר על פי מספר הצפיות):
| תאריך | השיר המדובב | הקבוצה המבצעת (מספר משתתפים) | מיקום | קישור חיצוני | מספר צפיות | הערות |
| --- | --- | --- | --- | --- | --- | --- |
| 2010, אוקטובר | Somebody to Love, קווין (גרסת כיסוי בביצוע שחקני הסדרה Glee) | סטודנטים מהאוניברסיטה העברית בירושלים (כ-60) | קמפוס הר הצופים | קישור | כ-386,000 (אוגוסט 2015) | זכה לעידוד של בריאן מיי, גיטריסט להקת קווין |
| 2010, יוני | If We Ever Meet Again, טימבלנד וקייטי פרי | בלתי מזוהה (כ-50) | דיזנגוף סנטר | קישור | כ-343,000 (אוגוסט 2015) | זכה לתשומת לב בינלאומית, ראו בהמשך |
| 2010, אוקטובר | Bad Romance, ליידי גאגא | סטודנטים מהמכללה האקדמית נתניה (כ-70) | המכללה האקדמית נתניה | קישור | כ-60,000 (אוגוסט 2015) | משלב שירה מתחת למים וקטע סנפלינג. |
| 2010, אפריל | Let's Get it Started, בלאק אייד פיז | מגמת תקשורת חזותית, מכון טכנולוגי חולון (כ-50) | קמפוס המכון | קישור | כ-47,000 (אוגוסט 2015) |  |
| 2010, אפריל | Don't Stop Me Now, קווין | כנרת 2010 (280) | לחוף הכנרת | קישור | כ-35,000 (אוגוסט 2015) | בהשתתפות יוסי ורדי וג'ף פולבר, בוצע במסגרת סדנת יזמות |
| 2010, אוגוסט | יהיה פיצוץ, שבק ס' | סטודנטים מאוניברסיטת בן-גוריון (כ-150) | אוניברסיטת בן-גוריון | קישור | כ-28,000 (אוגוסט 2015) | בסגנון ראפ |
| 2010, מרץ | Dancing in the streets של דייוויד בואי ומיק ג'אגר | תלמידי תיכון עירוני ד', תל אביב | תיכון עירוני ד' | קישור | כ-17,000 (מאי 2013) | צולם כפרסומת לשעוני סווטש |
| 2010, מרץ | Don't Stop Me Now, קווין | EureKamp (כ-200) | שפיים | קישור | כ-16,000 (מאי 2013) | בהשתתפות יוסי ורדי, בוצע במסגרת סדנת יזמות |
| 2010, אוגוסט | A Kind of Magic, קווין | קבוצת קוסמים (כ-50) | קניון רננים, רעננה | קישור | כ-14,500 (מאי 2013) |  |
ליפ דאב בישראל > אם אי פעם ניפגש שוב

אם אי פעם ניפגש שוב (מאנגלית: If we ever meet again) הוא קליפ ליפ דאב ישראלי מצליח, שזכה לתשומת לב בתקשורת המקומית והבינלאומית. אתר הליפ דאב הוותיק באינטרנט, Lip Dub Hub, אף השווה אותו לליפ דאב הקוויבקי שנחשב לטוב ביותר עד כה, וכינה את ישראל "ארץ הליפ דאב".
הווידאו קליפ מוזכר במקומות רבים בטעות כליפ דאב הישראלי הראשון, כשלמעשה מדובר בליפ דאב הראשון שנעשה ברמה גבוהה ועל כן זכה לתשומת הלב הרבה.
ליפ דאב בישראל > כוכב נולד 9 - תראו מי שמדבב

בעונה התשיעית של התוכנית כוכב נולד נוהלה תחרות ליפדאבים של הצופים, שהעלו קליפים רבים של ליפדאבים לאתר התוכנית.
ליפ דאב בישראל > הבנים והבנות 2016 - ליפ דאב על הקרח

בעונה הרביעית של הבנים והבנות נוהלה תחרות ליפדאבים של המתמודדים, צולמו מספר קליפים של ליפדאבים על הקרח שאת דיבוב השפתיים עשו זוג מהתוכנית (בן ובת) ובגמר התוכנית מכריזים על הקליפ המנצח.
הערות שוליים

↑  הליפ דאב הראשון
↑  דיווח חדשות ערוץ 10 על הקליפ
↑  סקירת הליפ דאב הישראלי, lipdub.eu
↑  סקירה בבלוג ליפדאב ספרדי
↑  סקירת הליפ דאב "אם אי פעם ניפגש שוב", Lip Dub Hub
לירן גבע

| --- | --- |

 מידע כללי
 מדינה:  ישראל ישראל
 ספורט
 ענף ספורט:  טניס שולחן פאראלימפי 
 מועדון:  איל"ן חיפה
 מאמן:  בוריס יעקובוסקי, אייל וולפין, סרגיי טרוסמן
 
לירן גבע הוא שחקן טניס שולחן פאראלימפי ישראלי.
בשנת 1997 גבע נפגע קשה בתאונת דרכים ונפגע בעמוד השדרה. פגיעה בעקבותיה נותר משותק בכתף שמאל וברגל שמאל. לאחר השיקום הצטרף לפעילות איל"ן בחיפה ולאימוני טניס שולחן.
בשנת 2004 זכה באליפות ישראל ובשנת 2006 דורג שישי באליפות העולם. בתחרויות איגוד הטניס שולחן העולמי זכה בן השנים 2005–2013 במדליות ב-38 טורנירים ואליפויות פתוחות, מהן 10 מדליות זהב.
השתתף במשחקים הפאראלימפיים בייג'ינג (2008) (סיים בשמינית הגמר ודורג במקום 9) ובמשחקים הפאראלימפיים לונדון (2012) (בתחרויות היחידים לא התקדם משלב הבתים ובתחרות הזוגות התחרה עם שי סיאדה וסיימו ברבע הגמר).
הערות שוליים

↑  זאב גולדשמיט, חובט לניצחון: סיפורו של לירן גבע, באתר ynet, 19 באוגוסט 2012
↑  פרופיל אישי באתר איגוד טניס שולחן העולמי
|  משלחת ישראל למשחקים הפאראלימפיים בייג'ינג (2008)  |
| --- | --- | --- |
|  אופני יד | נתי גרוברג |  |
|  אתלטיקה | בזה נבבה |  |
|  חץ וקשת | עמית דרור |  |
|  חתירה | פסקל ברקוביץ •  אלי נאווי • חתירה זוגית (איגור קוגן, מרי קוגן) רביעייה מעורבת (אנסטסיה דוברובולסקי, אנדריי זוכבאיה, ראובן מגנאג'י, שיר קלמנוביץ וההגאי גנדי סנדלר) |  |
|  טניס |  שרגא ויינברג • אילנית פרידמן •  בועז קרמר |  |
|  טניס שולחן | דוד אלטרץ • לירן גבע • זאב גליקמן • שמואל שור |  |
|  כדורסל | נבחרת ישראל בכדורסל כיסאות גלגלים (גברים) (אריאל אוטולנגי, אלון דור-און, ליאור דרור, דוד דרעי, לירן הנדל, שי חיים, אבי לרמן, דותן מישר, רון פורמן, רותם פיליפס (קפטן), רועי רוזנברג, אייל שרטוב) |  |
|  קליעה |  דורון שזירי |  |
|  רכיבה | עומר בן-דור |  |
|  שחייה | זיו בטר • יזהר כהן • קרן לייבוביץ' • ליעוז עמר •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) |  |
|  משלחת ישראל למשחקים הפאראלימפיים לונדון (2012)  |
| --- | --- | --- |
|  אופני יד | פסקל ברקוביץ • נתי גרוברג •  קובי ליאון |  |
|  אתלטיקה | גדי ירקוני |  |
|  חתירה | מורן סמואל • חתירה זוגית (ראובן מגנאג'י, אולגה סוקולוב) |  |
|  טניס |  נועם גרשוני •  שרגא ויינברג • בועז קרמר |  |
|  טניס שולחן | לירן גבע • שי סיאדה |  |
|  קליעה |  דורון שזירי |  |
|  רכיבה | יונתן דרסלר |  |
|  שחייה | אראל הלוי • יואב ולינסקי •  יצחק ממיסטבאלוב •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) • צוות סקאד (שמעון בן-יעקב, הגר זהבי) |  |
לייטננט קיז'ה

לייטננט קיז'ה (ברוסית: Пору́чик Киже́) היא סוויטה תזמורתית שהלחין סרגיי פרוקופייב בשנת 1933 (Op. 60). הסוויטה נכתבה במקור כפסקול לסרטו של הבמאי אלכסנדר פיינצימר הנושא אותו שם ומבוסס על ספרו של יורי טיניאנוב.
רקע

היצירה נכתבה על ידי פרוקופייב בשנת 1933, זמן קצר לפני חזרתו לברית המועצות הסובייטית, לאחר שנים ארוכות של שהיה במערב (בייחוד צרפת). כמו כן הקדימה היצירה במעט את הביקורת החריפה שמתח משטרו של סטלין על "האומנות הדקדנטית והקפיטליסטית", שלוותה ברדיפה למעשה של אומנים שחרגו מהקו הנוקשה של מוזיקה הרמונית, טונאלית, מלודית ובייחוד "רוסית" (פרוקופייב עצמו הותקף בחריפות ב-1948).
במקור הולחנה המוזיקה כפסקול לסרט על פי סיפור של יורי טיניאנוב ולפי הזמנה של אולפני לנפילם. במרכז הסיפור, לגלוג על השלטון והבירוקרטיה בתקופת השלטון הצארי. הסרט כשלעצמו מעולם לא זכה להקרנות לציבור הרחב, עקב המסרים החתרניים שמצאה בו הצנזורה. אף על פי כן, עיבד פרוקופייב את המוזיקה לסוויטה בת חמישה פרקים בעלת אותו שם. הסוויטה, בניגוד לסרט, זכתה להצלחה רבה.
סיפור המעשה

הסיפור מתרחש ברוסיה הצארית של תחילת המאה ה-19.
בטקס חלוקת דרגות, גורמת שגיאת הגהה לצאר פאבל הראשון להעלות לדרגת לייטננט חייל שאינו קיים בשם קיז'ה. בשל חשש מזעמו של הצאר, פקידיו אינם מעיזים להעמידו על טעותו, אך הצאר מחליט להתעניין דווקא באותו קיז'ה אלמוני שהמציא. כך נאלצים הפקידים לברוא דמות פיקטיבית יש מאין, ולהמציא לה סיפור חיים. מכאן מתגלגל השקר הלאה. הצאר אינו שוכח את קיז'ה, ומתעניין בקורותיו. הפקידים מצדם, מתארים בפניו עלילות גבורה דמיוניות של הסגן הנועז, וכן את קורות חייו (הוא מתאהב, ואף מתחתן). לבסוף מתעקש הצאר לפגוש את הגיבור שנלחם עבורו, ואז בא קצו של קיז'ה: הפקידים ממציאים את מותו של קיז'ה בקרב, ועורכים לו טקס אשכבה מפואר.
היצירה

הסוויטה מורכבת מ-5 פרקים, להם נתן פרוקופייב את השמות הבאים:
לידתו של קיז'ה - Andante assai – Doppio movimento
רומן - Andante – Allegretto – Andante come prima
חתונתו של קיז'ה - Allegro fastoso – Più animato
מזחלת השלג (טרויקה) - Moderato – Allegro con brio
הלוויה של קיז'ה - Andante assai – Allegro moderato
לתזמור היצירה שתי גרסאות. באחת מנוגן הנושא הראשי בסקסופון טנור ובשנייה הוא מושר בקול בריטון. בשתי הגרסאות נעשה שימוש נרחב בכלים עם אופי צבאי (כלי נשיפה ממתכת, פיקולו וכלי הקשה).
הזמר סטינג פרסם ב-1985 שיר הנקרא Russians שמנגינתו מבוססת על היצירה.
לייטון ביינס

לייטון ג'ון ביינס (באנגלית: Leighton Baines; נולד ב-11 בדצמבר 1984) הוא כדורגלן עבר אנגלי, ששיחק כמגן שמאלי בפרמייר ליג ובנבחרת אנגליה.
קריירה

ביינס החל את הקריירה בתור קשר שמאלי במחלקת הנוער של ליברפול. הוא אפילו ייצג את המועדון הליברפולי במספר מסגרות, אך החליט בגיל צעיר לעזוב את הקבוצה. לאחר התעניינות מצד וולברהמפטון וונדררס הוא החליט דווקא להצטרף למערך הנוער של וויגאן אתלטיק.
ביינס ערך את הופעת הבכורה שלו עבור וויגאן בשנת 2002, והיה חבר בסגל הקבוצה שזכתה באליפות הפוטבול ליג השנייה בעונת 2002-2003. בעונה שלאחר מכן, העפיל יחד עם וויגאן לליגת הפוטבול ליג. הוא היה שחקן הרכב קבוע בעונת 2004-2005, עונה שבסיומה וויגאן העפילה לפרמייר ליג, העפלת ליגה שלישית ברציפות שלו וקבוצתו. באותה העונה, ביינס כבש את שערו הראשון עבור המועדון, בבעיטה מטווח רחוק מול איפסוויץ' טאון. בפברואר 2005, ביינס חתם על הארכת חוזהו בוויגאן, על אף התעניינות של מועדוני פרמייר ליג שונים, לרבות מנצ'סטר יונייטד, ארסנל ואברטון, והאריך את חוזהו שנית לאחר עונת בכורה מרשימה שלו בפרמייר ליג. כאשר שיחק עבור וויגאן, ביינס פתח במשחק גמר גביע הליגה האנגלית בשנת 2006, בו הפסידה קבוצתו למנצ'סטר יונייטד.
ביולי 2007, ביינס דחה הצעת מעבר לסנדרלנד, שהציעה תמורת שירותו 6 מיליון פאונד, הצעה שוויגאן הסכימה לה. בחודש שלאחר מכן, חתם לייטון בשורות אברטון, תמורת סכום דומה. בעונתו הראשונה באברטון, לא היה שחקן סגל קבוע בקבוצתו החדשה, וסך הכל שותף ב-29 משחקים בכל המסגרות, בעקבות שהיה פצוע ויכולת טובה של שותפיו למערך ההגנתי של הקבוצה פיל ג'אגיילקה, ג'וזף יובו וג'וליאון לסקוט. בעונתו השנייה במועדון שותף בהרבה יותר משחקים. בעקבות פציעה של ג'וזף יובו, לסקוט תופקד כבלם וביינס תופקד יותר בעמדתו הטבעית כמגן שמאלי. בעונת 2008-2009, ביינס זכה במשך חודשיים רצופים בתואר "שחק החודש של המועדון". את שערו הראשון באברטון כבש ב-21 במרץ 2009, במשחק נגד פורטסמות', לאחר 57 משחקים (בכל המסגרות) ללא כיבוש. בחודש ספטמבר 2009, ביינס שימש לראשונה כקפטן אברטון, במהלך משחק במסגרת הליגה האירופית נגד המועדון היווני א.א.ק. אתונה. בעונת 2010-2011, ביינס שותף לאורך כל דקותיה של אברטון בפרמייר ליג לכל אורך העונה, וכבש שבעה שערים בכל המסגרות. בזכות תרומתו המשמעותית למועדון, הוא זכה בתוארי "שחקן העונה", "שחקן העונה מטעם השחקנים" ו"השער יפה של העונה" עבור אברטון.
בסיום עונת 2019/2020 פרש ביינס ממשחק פעיל.
קריירה > נבחרת אנגליה

לאחר שווין ברידג' פרש מכדורגל בינלאומי, ביינס זומן לסגל הנבחרת האנגלית לראשונה במרץ 2009. הוא ערך את הופעת הבכורה המלאה שלו ב-3 במרץ 2010, במשחק באצטדיון ומבלי נגד נבחרת מצרים, כאשר שיחק את מלוא 90 הדקות בניצחון 3-1. הוא זומן לסגל הראשוני של 30 השחקנים של הנבחרת האנגלית לקראת טורניר הגמר של מונדיאל 2010 בדרום אפריקה, אבל לא נכלל בסגל הסופי שכלל רק 23 שחקנים. המשחק התחרותי הראשון של ביינס במדים הלאומיים של אנגליה, היה ב-4 ביוני 2011, לאחר שנכנס כמחליפו של אשלי קול הפצוע, במשחק המוקדמות ליורו 2012 נגד שווייץ.
ביינס זומן לסגל הנבחרת למונדיאל 2014 בברזיל.
הערות שוליים

↑  https://twitter.com/everton/status/1287437119875690497, Twitter
| נבחרת אנגליה – יורו 2012 |
| --- | --- | --- |
|  1 הארט •  2 ג'ונסון •  3 קול •  4 ג'רארד •  5 קלי •  6 טרי •  7 וולקוט •  8 הנדרסון •  9 קארול •  10 רוני •   11 יאנג •  12 ביינס • 13 גרין •  14 ג'ונס • 15 לסקוט • 16 מילנר • 17 פארקר • 18 ג'אגיילקה • 19 דאונינג • 20 אוקסלייד-צ'מברלין • 21 דפו • 22 ולבק • 23 באטלנד • מאמן: הודג'סון |  1 הארט •  2 ג'ונסון •  3 קול •  4 ג'רארד •  5 קלי •  6 טרי •  7 וולקוט •  8 הנדרסון •  9 קארול •  10 רוני •   11 יאנג •  12 ביינס • 13 גרין •  14 ג'ונס • 15 לסקוט • 16 מילנר • 17 פארקר • 18 ג'אגיילקה • 19 דאונינג • 20 אוקסלייד-צ'מברלין • 21 דפו • 22 ולבק • 23 באטלנד • מאמן: הודג'סון | אנגליה |
| נבחרת אנגליה – מונדיאל 2014 |
| --- | --- | --- |
|  1 הארט •  2 ג'ונסון •  3 ביינס •  4 ג'רארד •  5 קייהיל •  6 ג'אגיילקה •  7 וילשר •  8 למפארד •  9 סטארידג' •  10 רוני •   11 ולבק •  12 סמולינג • 13 פוסטר •  14 הנדרסון • 15 אוקסלייד-צ'מברלין • 16 ג'ונס • 17 מילנר • 18 למברט • 19 סטרלינג • 20 לאלאנה • 21 בראקלי • 22 פורסטר • 23 שו • מאמן: הודג'סון |  1 הארט •  2 ג'ונסון •  3 ביינס •  4 ג'רארד •  5 קייהיל •  6 ג'אגיילקה •  7 וילשר •  8 למפארד •  9 סטארידג' •  10 רוני •   11 ולבק •  12 סמולינג • 13 פוסטר •  14 הנדרסון • 15 אוקסלייד-צ'מברלין • 16 ג'ונס • 17 מילנר • 18 למברט • 19 סטרלינג • 20 לאלאנה • 21 בראקלי • 22 פורסטר • 23 שו • מאמן: הודג'סון | אנגליה |
לווייתן מקור צפון-אטלנטי

| לווייתן מקור צפון-אטלנטי |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: לווייתני מקור
סוג:: מזופלודון
מין:: לווייתן מקור צפון-אטלנטי
שם מדעי
 Mesoplodon bidens ‏סוורבי, 1804
תחום תפוצה


לווייתן מקור צפון-אטלנטי ומזופלודון מצוי (שם מדעי: Mesoplodon bidens) הוא מין ממשפחת לווייתני מקור החי בטבע בצפון האוקיינוס האטלנטי. קרוי גם לווייתן מקור סוורבי על שם מגלהו החוקר ג'יימס סוורבי (James Sowerby‏; 1757 – 1822), והוא בין מיני לווייתני המקור הראשונים שנתגלו.
לווייתנים אלה בעלי גוף גדול ומוארך כמו שאר בני הסוג, והלסת שלהם בנויה בצורה בעלת זוג שיניים תחתונות בולטות בקדמת הפה. הלסת מוארכת מעט וקמורה. הגוף אפור ואפור בהיר מלמטה, כשלעיתים ישנם צלקות הנגרמות מנשיכת כריש מהמין כריש סיגר התוקפני. אורך לווייתן בוגר עד 5 מ' בנקבות ו-5.5 מ' בזכרים ומשקלם 1,000-1,300 ק"ג בממוצע. הנקבות בהריון 12 חודשים ויולדות צאצא אחד ששוקל 185 ק"ג ואורכו 2.4-2.7 מ'.
לווייתנים אלו נפוצים לאורך צפון האוקיינוס האטלנטי מהאי ננטקט ללברדור במערב האוקיינוס האטלנטי וממדיירה לים הנורווגי במזרח. הם לא נפוצים ביותר ונצפו יותר באוקיינוס האטלנטי המזרחי, בעיקר ליד חופי בריטניה.
במקרה אחד נצפה לווייתן כזה בחופי טורקיה, הרחק ממקום חיותו הרגיל.
הם נוטים לשוטט בעומקים שבין 200 ל-1,500 מטרים עומק ויכולים לצלול למשך חצי שעה מתחת למים בחיפוש אחר מזון. הם ניזונים מדיונונים ושאר רכיכות וכן מדגים כמו בקלה. הם חיים בקבוצות קטנות עד 10 פרטים והם לא מתקרבים לספינות. לעיתים פרטים שונים עולים על החוף ומתים שם.
בעבר ניצודו לווייתנים רבים ממין זה, אך כיום המין מוגן. הם לא נפוצים ביותר אך גם לא בסכנה גדולה.
הערות שוליים

↑  לווייתן מקור צפון-אטלנטי באתר הרשימה האדומה של IUCN
↑  מילון בעלי חיים: נכר (תשל"ב), 1972, באתר האקדמיה ללשון העברית
לחמניות פסחא

לחמניית פסחא עם עיטור צלב עשוי ממרח קמחי, חתוכה לשניים וקלויה
לחמניית פסחא, ידועה גם כלחמניית תבלינים או לחמניית צלב חמה (באנגלית: Hot cross bun) היא לחמנייה מתובלת אפויה בדרך כלל עם פירות, ומעוטרת בצלב בחלקה העליון, אשר נאכלת באופן מסורתי ביום שישי הטוב בבריטניה, אוסטרליה, ניו זילנד, דרום אפריקה, קנדה, הודו, פקיסטן, מלטה, ארצות הברית ומדינות הקריביים של חבר העמים הבריטי. בכמה מדינות, דוגמת אוסטרליה או ניו זילנד, הלחמניות זמינות לאורך כל השנה.
הלחמנייה מציינת את סוף העונה הנוצרית של התענית ולכל אחד מחלקיה משמעות סמלית - עיטור הצלב מסמל את צליבת ישו, התבלינים מסמלים את התבלינים ששימשו לחניטה של ישו לפני קבורתו, ולעיתים נעשה שימוש גם בקליפת תפוז מרירה המסמלת את הסבל של ישו בעת שהיה על הצלב.
היסטוריה

ישנן כמה תיאוריות לפיהן מקורן של לחמניות הפסחא הוא פגאני, אך גם באשר לכך ישנן גרסאות סותרות:
לחמניות מעוטרות בצלב שאכלו הסקסונים בבריטניה כחלק מחגיגות האביב שלהם.
לחמניות מחולקות לארבעה חלקים שווים שאכלו המצרים הקדמונים כמחווה לארבעת מופעי הירח או לארבע העונות.
לחמניות מתוקות שנאכלו ביוון העתיקה וברומא כחלק מחגיגות לאלת השחר אאוס ולאלת האור אסטרה, שגם העניקה את שמה לחג הפסחא - Easter.
תיאוריה של היסטוריון האוכל איוון דיי, שפוסל את כל התיאוריות האחרות וגורס כי לחמניות הפסחא הן בעצם ניסיון לחקות את אפיית המצות בחג הפסח, שנחגג במקביל לפסחא, היות שבדומה למצות גם הן נאפות ללא שימוש בשמרים.
לא ברור מתי הפכה לחמניית הפסחא להיות מזוהה עם החג או עם הנצרות בכלל. על פי תיאוריה אחת, נזירים במאה ה-12 היו מעטרים את הלחמניות שאפו בתקופת חג הפסחא בצלבים כדי להזכיר את החשיבות הדתית של החג, ולפי תיאוריה אחרת היה זה נזיר אנגלי בשם תומאס רוקליף שחי בסנט אולבנס באנגליה, אשר ב-1361 אפה "לחמניית אולבן" וחילק אותן לעניים ביום שישי הטוב.
ב-1592, בתקופת שלטונה של אליזבת הראשונה, נאסר על מכירת לחמניות פסחא ולחמים מתובלים אחרים בכל ימות השנה מלבד ביום שישי הטוב, בחג המולד או בהלוויות. העונש על עבירה על הצו היה חלוקת כל המזון האסור לעניים. אלא שהתברר שזו גזירה שהציבור אינו יכול לעמוד בה, ובמאה ה-17 המלך ג'יימס הראשון כבר התיר למכור אותן לאורך כל השנה.
התיעוד המובהק הראשון של לחמניות פסחא נמצא באלמנך משנת 1733, שם מתועד שיר רחוב לונדוני:
Good Friday comes this month, the old woman runs.
With one or two a penny hot cross buns
השורה השנייה מופיעה גם בשיר הילדים האנגלי "Hot Cross Buns"(אנ') שפורסם ב-London Chronicle ביוני 1767.
מסורות

הפולקלור האנגלי כולל אמונות טפלות רבות סביב לחמניות פסחא. לפי אחת מהן, לחמניות שנאפות ומוגשות ביום שישי הטוב לא יתקלקלו או יצמיחו עובש במהלך השנה שלאחר מכן. אמונה טפלה אחרת מעודדת להחזיק לחמנייה כזו לשימושים רפואיים, ואכילה ממנה מסייעת להחלמת חולים.
אם הן נלקחות למסע ימי, לחמניות הפסחא יגנו על ספינה מפני עלייה על שרטון, ואם תולים אותן במטבח הן מגינות מפני שריפה ומבטיחות שכל הלחמים שייאפו באותו מטבח ייצאו בצורה מושלמת. את הלחמנייה התלויה יש להחליף מדי שנה.
גרסאות אחרות

בבריטניה נמכרות ברשתות הסופרמרקט הגדולות גרסאות שונות למתכון המסורתי כמו טופי, תפוז וחמוציות, קרמל מלוח ושוקולד ותפוח-קינמון.
באוסטרליה נמכרות לחמניות פסחא בטעם קפה, לחמניות מיני עם תמרים או קרמל, ובסופרמרקטים ניתן למצוא גם גרסאות עם שבבי שוקולד, שוקולד ודובדבן, סוכריות חמאה, תפוח וקינמון, בננה וקרמל, חלפניו וגבינה, ושוקולד לבן ופטל.
בג'מייקה, גיאנה וכמה איים קאריביים של חבר העמים הבריטי, לחמניית הפסחא הפכה ל"לחמניית פסחא מתובלת" בצורת כיכר לחם עם מולסה ותבלינים. הלחמנייה הזו נאכלת עם גבינה ומוגשת לצד בירת ג'ינג'ר או משקה מסורתי בשם מאובי.
בסלובקיה ובצ'כיה נהוג לאכול בפסחא לחם מתוק הנקרא "מאזנק" שלעיתים קרובות מעוטר בצלב.
לחמניית דגים

| --- | --- |

 
 מאכלים
 סוג:  מאכלי דגים, כריך 
 מוצא:  גרמניה 
 מרכיבים עיקריים:  דג מאכל, לחמנייה 
 
לחמניית דגים (בגרמנית: Fischbrötchen) הוא כריך גרמני מקובל ונפוץ ממולא דגים.
מאפיינים

מעבר למילוי הדג, רכיבים נוספים בכריך הם בצל לבן או בצל ירוק, מלפפונים חמוצים, רמולד, רוטב חזרת מוקצף, קטשופ או רוטב קוקטיילים (אנ'). הוא נצרך בהיקף גדול בצפון גרמניה, בשל קרבתו של האזור לים הצפוני וגם לים הבלטי.
הכנה

הכנה נפוצה נעשית עם הרינג ביסמרק או מטיאס. סוגים אחרים משתמשים בבראטהרינג, רולמופס, ספראט אירופאי, סלמון, מקרל אטלנטי מעושן, בקלה אטלנטית מטוגן וסוגי דגים אחרים (למשל, המבורגרים דגים). סרטנים משמשים לפעמים, כמו גם מינים שונים אחרים של דגי מזון. לחמניית דגים נהוג להגיש בדוכני מזון מהיר או במסעדות איסוף עצמי.
יריד האנובר היה ידוע בתחילה בשם "יריד לחמניית דגים" בשל לחמניות הדגים שהוגשו בו כחטיף.
במהלך ביקור ממלכתי בהמבורג, נשיא צרפת עמנואל מקרון וקנצלר גרמניה אולף שולץ אכלו יחד לחמניית דגים. ידיעה על כך הופיעה בצורה בולטת בסיקור העיתונות.
גלריה

לחמניית דגים
מגוון של לחמניות דגים, כולל עם רולמופס
אוסף כריכי פירות ים
לחמניית דגים עשוי עם הרינג כבוש ובצל
לקריאה נוספת

Balık ekmek מאכל רחוב נפוץ במטבח הטורקי
רשימת כריכים